**Juhatuse 12. jaanuari 2021 koosoleku PROTOKOLL**

Kell 14.00 -16.30 virtuaalselt MS Teamsis

**Koosolekut juhatas:**Kristo Reinhold

**Protokollis**: Märt Viileberg

**Osavõtjad:** Juhatuse liikmed Kristo Reinhold, Janek Sulev, Mart Aguraiuja, Jevgeni Lištšina, Krister Peetmaa, Argo Stallmeister ja Märt Viileberg

Kutsutud: Kell 15 Katre Eljas-Taal

Puudusid: -

**Koosoleku päevakord:**

1. Päevakorra kinnitamine

2. Eelmise koosoleku protokolli kinnitamine

3. Lühiülevaade tegevjuhi tööst pärast eelmist juhatuse koosolekut

1. Juhatuse tööplaani 2021 arutelu
2. Uue arendusnõuniku valimine.
3. Ettepanekud elektriinseneride kutsekompetentsi tõendamisel ja SOS määruse nr 88 muutmiseks
4. Elektriinsenerihariduse õppekavade kooskõlastamine elektriinseneride kutsestandardite nõuetega
5. Üleskerkinud teemad?

**Koosoleku käik:**

1. **Koosoleku päevakorra kinnitamine**

Päevakord kinnitati.

1. **Eelmise juhatuse koosoleku protokolli kinnitamine**

Protokoll kinnitati.

1. **Lühiülevaade tegevjuhi tööst pärast eelmist juhatuse koosolekut**

3.1Juhatuse tööplaani täiendamine8.detsembril 2020 toimunud tööplaani arutelultnopitud prioriteetidega:

* Elektriinseneride kutsekompetentsi tõendamise kaasajastamine, sh esmalt SOS rakendusmääruse nr 88 muutmine vastavalt TTJAle esitatud ettepanekutele
* Jaotusvõrgu elektrike osakutsete ja põhivõrgu elektrike kutsestandardite koostamine
* Elektrihariduse õppekavade kooskõlastamine elektriinseneride ja elektrike kutsestandardite nõuetega
* Elektritööde ja -toodete kvaliteedi tagamine koostöös TTJA ja Kindlustusseltside Liiduga
* Ausa konkurentsi edendamine keskmise palga nõude tähtsustamisega riigihanketingimustes
* ETIM süsteemi rakendamine ja arendamine, sh elektrimaterjalide universaalne kirjeldus ja kaasaegne elektrotehniline eesti keelne terminoloogia
* Projekteerimise standardi EVS 932:2017 kaasajastamiseks vajalike muudatuste ettepanekud

3.2 EETELI kutseandmise korralduse ja dokumentatsiooni täiendamise alane kohtumineKutsekoja juhatuse liikme Tiia Randma ja energiavaldkonna kuraator Maris Saarsaluga, millel osales ka Urmas Leitmäe, kes teeb vajalikud täiendused 16.jaaruariks 2021.

3.3 Arendusnõuniku otsingu läbiviimine CV-Keskuse portaalis: 4 kandidaadi taustauuringud ja intervjuud.

3.4 Elektriinseneride kutsekompetentsi tõendamise muutmise ettepanekute esitamise ja tutvustamine Eesti Elektroenergeetika Seltsile.

3.5 Osalemine koostööpartnerina tutvustamaks EETELi seisukohti Tarbijakaitse ja Tehnilise Järelevalve Ameti poolt korraldatud uuringu intervjuul.

**Otsustati** võtta info teadmiseks.

**4. Juhatuse tööplaani 2021 arutelu**

Arutelu käigus esitas juhatuse esimees eelmisel koosolekul arutelul olnud ja nopetega täpsustatud kava kohta küsimusi kõigi strateegiliste valdkondade osas.

**Otsustati**, et kõik juhatuse liikmed teevad muudatusi-täiendusi EETELi juhatuse tööplaani kavasse, mis vastaksid paremini EETELi liikmete ning organisatsiooni kui terviku huvidele ja vajadustele tähtajaga hiljemalt 20.01.2021. Seejärel käsitletakse teemat uuesti juhatuse veebruari koosolekul.

1. **Uue arendusnõuniku valimine**.

Detsembris 2020 CV-Keskuse portaalis korraldatud EETELi teadus-arendusnõuniku konkursile laekus neli avaldust koos CV-ga, mis olid varem juhatuse liikmetele tutvumiseks saadetud. Arutelu käigus osutus neist kõige sobilikumaks Katre Eljas-Taal, kellega toimus sisuline töövestlus, mille käigus leidis kinnitust tema sobivus teadus-arendusnõuniku ametikohale.

**Otsustati** ühehäälselt sõlmida EETELi teadus-arendusnõuniku töövõtuleping Katre Eljas-Taaliga alates 4.jaanuarist 2021, olles lõpetanud 31.detsembril 2020 töövõtulepingu senise nõunikuga.

1. **Ettepanekud elektriinseneride kutsekompetentsi tõendamisel**

Tegevjuht informeeris, et olles äsja rääkinud Eesti Elektroenergeetika Seltsi (EEES) juhatuse esimees Ants Moreliga, selgus, et nende vastav töögrupp tegeleb EETELi saadetud ettepanekutega ja seltsi seisukohtade väljatöötamisega, mis saadetakse meile pärast seltsi juhatuse 21. jaanuari koosolekul kinnitamist koos ettepanekuga kohtumiseks EETELi töögrupiga tõenäoliselt veebruari alguses.

**Otsustati** võtta info teadmiseks ja esitada Seadme ohutuse seaduse rakenduse määruse nr 88 muutmise ettepanek uuesti Tarbijakaitse ja Tehnilise Järelevalve Ametile pärast EEESiga kohtumist.

1. **Elektriinsenerihariduse õppekavade kooskõlastamine elektriinseneride kutsestandardite nõuetega**

See teema seondus otseselt eelmise punktiga. Toimus arutelu.

**Otsustati** teemat käsitleda koos EEESiga ja võtta see uue arendusnõuniku 2021.aasta tööplaani.

1. **Üleskerkinud teema**

Arutati uute liimete värbamist.

**Otsustati,** et juhatuse liikmed teevad ettepanekuid liitumiseks väärilistele elektritööde ettevõtjatele ja jätkavad eelmisel aastal alanud läbirääkimisi potentsiaalsete liikmetega.

**Järgmine juhatuse koosolek toimub 09. veebruaril 2021 kell 14-17 virtuaalselt MS Teamsis.**

Koosoleku juhataja Kristo Reinhold

Protokollija Märt Viileberg

/allkirjastatud digitaalselt/